Majandus- ja kommunikatsiooniministeeriumi siseauditi osakonna tegevusaruanne 2024.a. kohta.

**1. Siseauditi juhi kinnitused tunnusstandardite täitmise kohta**

Siseauditi juhina kinnitan, et:

a) siseauditi üksus on siseauditeerimises organisatsiooniliselt sõltumatu;

b) siseauditi üksusel on tööplaani täitmiseks ligipääs ülesannete täitmise seisukohalt olulistele andmetele, isikutele ja varadele;

c) siseauditi üksuse tööplaani täitmisega seotud siseaudiitorid tegid oma tööd objektiivselt;

d) siseauditi üksuse tööplaani täitmisel ei tulnud ette olukordi, kus töö tegija vajalike teadmiste, oskuste ja muu kompetentsuse mittevastavus mõjutas konkreetset tööd;

e) siseauditi üksus võib kasutada väljendit „osaliselt vastavuses siseauditeerimise standarditega”

Siseauditi üksuses töötab kokku 2 ametnikku: siseauditi osakonna juhataja (siseauditi juht) ja 1 siseaudiitor.

Siseauditi üksuse töötajad osalesid aruandeaastal täiendusõppes keskmiselt 46 akadeemilist tundi ühe töötaja kohta.

Aruandeaasta jooksul töötajate koosseis vähenes 1 ametikoha võrra: alates 2024.aastast on koosseisus 2 ametikohta.

**2. Kvaliteediprogrammi rakendamise tulemused**

2.1. Siseauditi üksuse perioodilise sisemise hindamise tulemused

MKM siseauditi osakond viis siseauditi üksuse kvaliteedi perioodilise sisemise hindamise läbi 2013.aastal. Hindamisaruande kohaselt on siseauditi üksus osaliselt vastavuses (OV) rahvusvaheliste siseauditeerimise standarditega. Hindamisaruande allkirjastasid 25. ja 21.06.2013 vastavalt siseaudiitor Mari Mägi ja siseauditi juht Meeli Õismaa.

2.2. Siseauditi üksuse välishindamise kavandamine

Välishindamise viis läbi Rahandusministeeriumi finantskontrolli osakond ja hindamisaruande allkirjastasid Oliver Gross ja Kaur Siruli 7.detsembril 2015.

Hindamisaruande kohaselt on siseauditi üksus osaliselt vastavuses rahvusvaheliste siseauditeerimise standarditega, märkega „ÜV“ on tunnusstandardid 1000 – 1300 ning eetikakoodeks; märkega „OV” on tegevusstandardid 2000 – 2600.

Uut välishindamist ei ole kavandatud seoses ebaotstarbeka ressursikulutusega väiksele üksusele.

**3. Siseauditi üksuse tööplaani täitmine**

Siseauditi üksuse tööplaani täitmise kohta on esitatud andmed lisatud tabelis 1.

Soovituste rakendamise seire kohta esitame ülevaate siseauditi juhi arvamuses sisekontrollisüsteemi rakendamise ja selle tulemuslikkuse kohta.

Siseauditi üksuse aruandeaasta tegevuskulude summa on 129 122 eurot, sellest palgafond 127 721 eurot, koolituskulud 1436 eurot ja lähetuskulud 0 eurot.

**Kinnitan, et minu esitatud andmed on õiged ja täielikud.**

/allkirjastatud digitaalselt/

Meeli Õismaa

Osakonna juhataja

03. märts 2025